Az irokéz (szeneka) rokonsági terminológia

1 = hä-nih = apa, apa fivére

2 = no-yeh = anya, anya nővére

3 = hoc-no'-seh = anyai nagybácsi

4 = ah-ga'-huc = apai nagynéni

5 = hä-je = idősebb fivér, apa fivérének fia, anya nővérének fia

6 = ah'-je = idősebb nővér, apa fivérének lánya, anya nővérének lánya

7 = ah-gare'-seh = unokatestvér, apai nagynéni fia és lánya, anyai nagybácsi fia és lánya

Az Ego fölötti generációban tehát négy elnevezés van; egy terminussal jelzik az apát és fivérét, eggyel az anyát és nővérét, ezek az ún. párhuzamos terminusok, míg a kereszt-rokonokra (apa és nővére, anya és fivére) külön-külön egy-egy terminust alkalmaznak. Ennek a rendszernek felel meg az Ego generációjában lévők rokonsági terminusa; akiket anyának, ill. apának szólít az egyén, azok gyermekei idősebb és fiatalabb fivérei és nővérei, a kereszt-rokonok gyermekei viszont külön terminust kapnak.