A leszármazás rendje patrilineáris osztályrendszer (duális szervezet) esetében. A házassági kapcsolatot a szaggatott, a leszármazást megszakítatlan vonal jelzi. Az A osztályba tartozó férfi (1) feleségül veszi a B osztályba tartozó nőt (2). A patrilineáris leszármazás szabálya alapján fiuk (3) és lányuk (4) az A osztályhoz tartozik. Ezek ismét a B osztállyal házasodnak, (3) feleségül veszi (6)-ot, (4) férjhez megy (5)-höz. (3) fia és lánya (7 és 8) az A osztályba, (4) fia és lánya (9 és 10) az apát követve a B osztályba tartozik. A rendszer tehát lehetővé teszi az elsőfokú unokatestvérek házasságát, mivel (7) feleségül veheti (10)-et, (8) pedig feleségül mehet (9)-hez.